జమ్మూ: జమ్మూకశ్మీర్లో విదేశీయుల జనాభా భారీగా పెరిగింది. గడచిన ఎనిమిదేళ్ళలో ఈ సంఖ్య రెండు రెట్లకు చేరినట్లు ప్రభుత్వ గణాంకాలు చెబుతున్నాయి. ప్రస్తుతం అక్కడ సుమారు 13,755 మంది విదేశీయులున్నట్లు సీఎం మెహబూబా ముఫ్తీ మంగళవారం అసెంబ్లీ సమావేశాల్లో లిఖిత పూర్వకంగా ప్రకటించారు. బీజేపీ ఎమ్మెల్యే రాజేష్ గుప్తా అడిగిన ప్రశ్నకు ఆమె సమాధానమిచ్చారు.2008లో 7,093 మంది విదేశీయులుండగా 2014 నాటికి ఈ సంఖ్య 12,560కి చేరగా 2016 నాటికి 13,755 మందికి పెరిగినట్లు సీఎం మెహబూబా ముఫ్తీ వివరించారు. ఇందులో 5,743 మంది బర్మాకు చెందిన రోహింగ్యాలు, 7690 మంది టిబెటన్లు, మరో 322 మంది ఇతర దేశాలకు చెందినవారుగా ఆమె తెలిపారు. వీరంతా చాలా కాలంగా జమ్మూకశ్మీర్కు వచ్చి స్థిరపడినట్లు మెహబూబా ముఫ్తీ వెల్లడించారు. బర్మాకు చెందిన రోహింగ్యాలకు ఉగ్రవాదంతో ఎలాంటి సంబంధం లేదన్నారు. చిన్న చిన్న నేరాల్లో 38 మందిపై పలు కేసులు నమోదైనట్లు ఆమె వివరించారు.
jammoo: jammookashmeerlo videsheeyula janabha bhariga perigindi. gadachina enimidellalo ee sankhya rendu retlaku cherinatlu prabhutva ganaankaalu chebutunnaayi. prastutam akkada sumaru 13,755 mandi videseeyulunnatlu cm mehbuba mufti mangalavaaram assembley samavesallo likhita puurvakamgaa prakatinchaaru. bgfa emmelye rajesh gupta adigina prasnaku aame samaadhaanamichaaru.2008loo 7,093 mandi videseeyulundagaa 2014 naatiki ee sankhya 12,560ki cheragaa 2016 naatiki 13,755 mandiki periginatlu cm mehbuba mufti vivarinchaaru. indulo 5,743 mandi barmaku chendina rohingyaalu, 7690 mandi tibetanlu, maro 322 mandi itara deshaalaku chendinavaarugaa aame telipaaru. veerantaa chala kaalamgaa jammookashmeerku vachi sthirapadinatlu mehbuba mufti velladinchaaru. barmaku chendina rohingyaalaku ugravaadamto elanti sambandham ledannaru. chinna chinna neraallo 38 mandipai palu kesulu namodainatlu aame vivarinchaaru.